ddrg/super_eurlex huggingface dataset:
Euroopa ühenduse Asutamislepingu (Konsolideeritud versioon) - Kolmas osa - Ühenduse poliitika - III JAOTIS - Isikute, teenuste ja kapitali vaba liikumine - 2. peatükk - Asutamisõigus - Artikkel 47



Euroopa Liidu Teataja C 321 E , 29/12/2006 Lk 0061 - 0061

Euroopa Liidu Teataja C 325 , 24/12/2002 Lk 0054 - Koondversioon

Euroopa Liidu Teataja C 340 , 10/11/1997 Lk 0196 - Koondversioon

Euroopa Liidu Teataja C 224 , 31/08/1992 Lk 0023 - Koondversioon

EMÜ asutamisleping - ühtki ametlikku väljaannet ei ole saadaval



Artikkel 47 1. Selleks et hõlbustada tegevuse alustamist ja jätkamist füüsilisest isikust ettevõtjana, annab nõukogu vastavalt artiklis 251 sätestatud menetlusele direktiive diplomite, tunnistuste ja muude kvalifikatsioonitõendite vastastikuse tunnustamise kohta. 2. Samal eesmärgil annab nõukogu vastavalt artiklis 251 sätestatud menetlusele direktiive liikmesriikides nende õigus- ja haldusnormide kooskõlastamiseks, mis käsitlevad tegevuse alustamist ja jätkamist füüsilisest isikust ettevõtjana. Artiklis 251 sätestatud menetluse kohaldamisel otsustab nõukogu ühehäälselt selliste direktiivide andmise, mille rakendamiseks tuleb vähemalt ühes liikmesriigis muuta kutsealasid reguleerivaid seadusega kehtestatud põhimõtteid, mis on seotud füüsiliste isikute koolituse ja kutsealale pääsemise tingimustega. Muudel puhkudel teeb nõukogu otsuse kvalifitseeritud häälteenamusega. 3. Meditsiini-, meditsiiniga seotud ning farmaatsiaerialade puhul sõltub piirangute järkjärguline kaotamine nendel aladel töötamise tingimuste kooskõlastamisest eri liikmesriikides. --------------------------------------------------
Euroopa ühenduse Asutamislepingu (Konsolideeritud versioon) - Kolmas osa - Ühenduse poliitika - XII JAOTIS - Kultuur - Artikkel 151



Euroopa Liidu Teataja C 321 E , 29/12/2006 Lk 0113 - 0114

Euroopa Liidu Teataja C 325 , 24/12/2002 Lk 0099 - Koondversioon

Euroopa Liidu Teataja C 340 , 10/11/1997 Lk 0245 - Koondversioon

Euroopa Liidu Teataja C 224 , 31/08/1992 Lk 0047 - Koondversioon

EMÜ asutamisleping - ühtki ametlikku väljaannet ei ole saadaval



Artikkel 151 1. Ühendus aitab kaasa liikmesriikide kultuuri õitsengule, ühtlasi respekteerides nende rahvuslikku ja regionaalset mitmekesisust ning samal ajal rõhutades ühist kultuuripärandit. 2. Ühenduse meetmetega püütakse ergutada liikmesriikidevahelist koostööd ning vajaduse korral toetada ja täiendada nende tegevust järgmistel aladel: - Euroopa rahvaste kultuuri ja ajaloo alaste teadmiste parandamine ja levitamine; - üleeuroopalise tähtsusega kultuuripärandi säilitamine ja kaitsmine; - mitteäriline kultuurivahetus; - kunsti- ja kirjanduslooming, kaasa arvatud audiovisuaalne sektor. 3. Ühendus ja liikmesriigid edendavad kultuuri valdkonnas koostööd kolmandate riikide ja pädevate rahvusvaheliste organisatsioonidega, eriti Euroopa Nõukoguga. 4. Käesoleva lepingu teiste sätete kohaselt tegutsedes võtab ühendus arvesse erinevaid kultuuriaspekte eriti selleks, et respekteerida ja edendada oma kultuuride mitmekesisust. 5. Selleks et aidata kaasa käesolevas artiklis märgitud eesmärkide saavutamisele, nõukogu: - võtab vastavalt artiklis 251 sätestatud menetlusele ja pärast konsulteerimist regioonide komiteega stimuleerivaid meetmeid, välja arvatud igasugune liikmesriikide õigusnormide ühtlustamine. Nõukogu teeb otsuse ühehäälselt kogu artiklis 251 sätestatud menetluse puhul; - annab soovitusi, tehes otsuse ühehäälselt komisjoni ettepaneku põhjal. --------------------------------------------------
Euroopa ühenduse Asutamislepingu (Konsolideeritud versioon) - Kolmas osa - Ühenduse poliitika - IV JAOTIS - Viisa-, varjupaiga-, sisserände- ja muu isikute vaba liikumisega seotud poliitika - Artikkel 62



Euroopa Liidu Teataja C 321 E , 29/12/2006 Lk 0066 - 0067

Euroopa Liidu Teataja C 325 , 24/12/2002 Lk 0058 - Koondversioon

Euroopa Liidu Teataja C 340 , 10/11/1997 Lk 0201 - Koondversioon



Artikkel 62 Vastavalt artiklis 67 osutatud menetlusele võtab nõukogu viie aasta jooksul pärast Amsterdami lepingu jõustumist: 1) meetmed, millega vastavalt artiklile 14 tagatakse igasuguse kontrolli puudumine isikute, kas liidu või kolmandate riikide kodanike suhtes sisepiiride ületamisel; 2) liikmesriikide välispiiride ületamisega seotud meetmed, millega kehtestatakse: a) normid ja kord, mida liikmesriigid järgivad isikute kontrollimisel sellistel piiridel; b) viisaeeskirjad kuni kolmekuulise kavatsetud viibimise puhuks, sealhulgas: i) nimekiri nendest kolmandatest riikidest, mille kodanikel peab välispiiride ületamiseks olema viisa, ja nendest kolmandatest riikidest, mille kodanikud on sellest nõudest vabastatud; ii) liikmesriikide viisade väljastamise kord ja tingimused; iii) ühtne viisavorm; iv) eeskirjad ühtse viisa kohta; 3) meetmed, mis sätestavad tingimused, mille kohaselt kolmandate riikide kodanikel on õigus reisida liikmesriikide territooriumil kuni kolme kuu vältel. --------------------------------------------------
12006E308

Euroopa ühenduse Asutamislepingu (Konsolideeritud versioon) - Kuues osa - Üld- ja lõppsätted - Artikkel 308



Euroopa Liidu Teataja C 321 E , 29/12/2006 Lk 0179 - 0179

Euroopa Liidu Teataja C 325 , 24/12/2002 Lk 0153 - Koondversioon

Euroopa Liidu Teataja C 340 , 10/11/1997 Lk 0301 - Koondversioon

Euroopa Liidu Teataja C 224 , 31/08/1992 Lk 0078 - Koondversioon

EMÜ asutamisleping - ühtki ametlikku väljaannet ei ole saadaval
Euroopa ühenduse Asutamislepingu (Konsolideeritud versioon) - Kolmas osa - Ühenduse poliitika - VIII JAOTIS - Tööhõive - Artikkel 129



Euroopa Liidu Teataja C 321 E , 29/12/2006 Lk 0103 - 0103

Euroopa Liidu Teataja C 325 , 24/12/2002 Lk 0089 - Koondversioon

Euroopa Liidu Teataja C 340 , 10/11/1997 Lk 0236 - Koondversioon



Artikkel 129 Vastavalt artiklis 251 sätestatud menetlusele ja pärast konsulteerimist majandus- ja sotsiaalkomitee ning regioonide komiteega võib nõukogu võtta stimuleerivaid meetmeid, mis on kavandatud riikidevahelise koostöö soodustamiseks ning nende tööhõivealase tegevuse toetamiseks algatuste abil, mille eesmärk on teabe ja parimate tavade vahetuse arendamine, võrdleva analüüsi ja nõuannete pakkumine, samuti uudse lähenemise soodustamine ja kogemustele hinnangu andmine, eriti kasutades katseprojekte. Need meetmed ei hõlma liikmesriikide õigusnormide ühtlustamist. --------------------------------------------------
Artikkel 134

Selleks et kaubandushäired ei takistaks mis tahes liikmesriigil käesoleva lepingu kohaselt võetud kaubanduspoliitika meetmete elluviimist, või kui selliste meetmete erinevused põhjustavad majanduslikke raskusi ühes või mitmes liikmesriigis, soovitab komisjon meetodeid nõutavaks koostööks liikmesriikide vahel. Kui sellest ei piisa, võib komisjon anda liikmesriikidele loa võtta vajalikke kaitsemeetmeid, mille tingimused ja üksikasjad määrab komisjon.

Kiireloomulistel juhtudel taotlevad liikmesriigid komisjonilt luba võtta ise vajalikke meetmeid; komisjon teeb otsuse nii kiiresti kui võimalik; seejärel teatavad asjassepuutuvad liikmesriigid meetmetest teistele liikmesriikidele. Komisjon võib igal ajal teha otsuse, et asjassepuutuvatel riikidel tuleb kõnesolevaid meetmeid muuta või need tühistada.

Selliste meetmete valikul eelistatakse neid, mis põhjustavad ühisturu toimimises kõige väiksemaid häireid.

--------------------------------------------------
Euroopa ühenduse Asutamislepingu (Konsolideeritud versioon) - Esimene osa - Põhimõtted - Artikkel 15



Euroopa Liidu Teataja C 321 E , 29/12/2006 Lk 0049 - 0049

Euroopa Liidu Teataja C 325 , 24/12/2002 Lk 0044 - Koondversioon

Euroopa Liidu Teataja C 340 , 10/11/1997 Lk 0185 - Koondversioon

Euroopa Liidu Teataja C 224 , 31/08/1992 Lk 0010 - Koondversioon



Artikkel 15 Koostades oma ettepanekuid artiklis 14 seatud eesmärkide saavutamiseks, võtab komisjon arvesse nende jõupingutuste ulatust, mida erineva arengutasemega rahvamajandustel tuleb siseturu rajamise perioodil teha, ning ta võib ette panna asjakohaseid sätteid. Kui need sätted kehtestatakse eranditena, peavad need olema ajutised ja võimalikult vähe häirima ühisturu toimimist. --------------------------------------------------
Esmaõigusesse seoses Bulgaaria vabariigi ja Rumeenia ühinemisega Euroopa Liiduga tehtud muudatused - IV. Protokoll Euroopa Investeerimispanga Põhikirja kohta



Euroopa Liidu Teataja C 321 E , 29/12/2006 Lk 0329 - 0331



ESMAÕIGUSESSE SEOSES BULGAARIA VABARIIGI JA RUMEENIA ÜHINEMISEGA EUROOPA LIIDUGA TEHTUD MUUDATUSED Bulgaaria Vabariigi ja Rumeenia Euroopa Liiduga ühinemist käsitleva lepingu jõustumisel muudetakse allnimetatud artikleid järgmiselt: IV. PROTOKOLL EUROOPA INVESTEERIMISPANGA PÕHIKIRJA KOHTA 1. Artiklile 3 lisatakse Bulgaaria Vabariiki ja Rumeeniat käsitlevad kanded. 2. Artikli 4 lõike 1 esimeses lõigus: a) sissejuhatav lause asendatakse järgmisega: "1. Panga kapital on 164795737000 EUR, mida liikmesriigid märgivad järgmiselt: [1]" b) lisatakse järgmised kanded: "Bulgaaria | 296000000 | Rumeenia | 846000000". | 3. Artikli 11 lõike 2 esimene ja kolmas lõik asendatakse vastavalt järgmise tekstiga: "2. Direktorite nõukogu koosneb 28 liikmest ja 18 asendusliikmest. […] Juhatajate nõukogu nimetab asendusliikmed viieks aastaks ametisse järgmiselt: - kaks Saksamaa Liitvabariigi nimetatavat asendusliiget, - kaks Prantsuse Vabariigi nimetatavat asendusliiget, - kaks Itaalia Vabariigi nimetatavat asendusliiget, - kaks Suurbritannia ja Põhja-Iiri Ühendkuningriigi nimetatavat asendusliiget, - üks asendusliige, kelle nimetavad Hispaania Kuningriik ja Portugali Vabariik ühisel kokkuleppel, - üks asendusliige, kelle nimetavad Belgia Kuningriik, Luksemburgi Suurhertsogiriik ja Madalmaade Kuningriik ühisel kokkuleppel, - kaks asendusliiget, kelle nimetavad Taani Kuningriik, Kreeka Vabariik, Iirimaa ja Rumeenia ühisel kokkuleppel, - kaks asendusliiget, kelle nimetavad Eesti Vabariik, Läti Vabariik, Leedu Vabariik, Austria Vabariik, Soome Vabariik ja Rootsi Kuningriik ühisel kokkuleppel, - kolm asendusliiget, kelle nimetavad Bulgaaria Vabariik, Tšehhi Vabariik, Küprose Vabariik, Ungari Vabariik, Malta Vabariik, Poola Vabariik, Sloveenia Vabariik ja Slovaki Vabariik ühisel kokkuleppel, - üks komisjoni nimetatud asendusliige." [1] Bulgaaria ja Rumeenia kohta esitatud arvud on esialgsed ja põhinevad Eurostati avaldatud 2003. aasta andmetel. --------------------------------------------------
Esmaõigusesse seoses Bulgaaria vabariigi ja Rumeenia ühinemisega Euroopa Liiduga tehtud muudatused - II. Euroopa Ühenduse Asutamisleping



Euroopa Liidu Teataja C 321 E , 29/12/2006 Lk 0327 - 0329



ESMAÕIGUSESSE SEOSES BULGAARIA VABARIIGI JA RUMEENIA ÜHINEMISEGA EUROOPA LIIDUGA TEHTUD MUUDATUSED Bulgaaria Vabariigi ja Rumeenia Euroopa Liiduga ühinemist käsitleva lepingu jõustumisel muudetakse allnimetatud artikleid järgmiselt: II. EUROOPA ÜHENDUSE ASUTAMISLEPING 1. Artikli 57 lõike 1 viimane lause asendatakse järgmisega: "Bulgaaria, Eesti ja Ungari siseriikliku õiguse järgi kehtivate piirangute puhul on vastav kuupäev 31. detsember 1999." 2. Artikli 189 teine lõik asendatakse järgmisega: "Euroopa Parlamendi liikmete arv ei või olla suurem kui 736." 3. Alates 2009—2014 kestva ametiaja algusest asendatakse artikli 190 lõike 2 esimene lõik järgmisega: "2. Igast liikmesriigist valitavate esindajate arv on järgmine: Belgia | 22 | Bulgaaria | 17 | Tšehhi Vabariik | 22 | Taani | 13 | Saksamaa | 99 | Eesti | 6 | Kreeka | 22 | Hispaania | 50 | Prantsusmaa | 72 | Iirimaa | 12 | Itaalia | 72 | Küpros | 6 | Läti | 8 | Leedu | 12 | Luksemburg | 6 | Ungari | 22 | Malta | 5 | Madalmaad | 25 | Austria | 17 | Poola | 50 | Portugal | 22 | Rumeenia | 33 | Sloveenia | 7 | Slovakkia | 13 | Soome | 13 | Rootsi | 18 | Ühendkuningriik | 72." | 4. Artikli 205 lõike 2 esimesele lõigule lisatakse järgmised kanded: "Bulgaaria | 10 | Rumeenia | 14." | 5. Artikli 205 lõike 2 teine ja kolmas lõik asendatakse järgmisega: "Kui käesoleva lepingu alusel teeb nõukogu otsuse komisjoni ettepaneku põhjal, on selle vastuvõtmiseks nõutav vähemalt 255 poolthäält, mis on antud liikmete enamuse poolt. Muudel juhtudel on nõukogu otsuste vastuvõtmiseks nõutav vähemalt 255 poolthäält, mis on antud vähemalt kahe kolmandiku liikmete poolt." 6. Artikli 258 teisele lõigule lisatakse järgmised kanded: "Bulgaaria | 12 | Rumeenia | 15." | 7. Artikli 263 kolmandale lõigule lisatakse järgmised kanded: "Bulgaaria | 12 | Rumeenia | 15." | 8. Artikli 299 lõikes 1 toodud liimesriikide nimekirja täiendatakse viitega Bulgaaria Vabariigile ja Rumeeniale. 9. Artikli 314 teine lõik asendatakse järgmisega: "Ühinemislepingute kohaselt on ka käesoleva lepingu bulgaaria-, eesti-, hispaania-, inglis-, iiri-, kreeka-, leedu- läti-, malta-, poola-, portugali-, rootsi-, rumeenia-, slovaki-, sloveeni-, soome-, taani-, tšehhi- ja ungarikeelsed tekstid autentsed." --------------------------------------------------
Esmaõigusesse seoses Bulgaaria vabariigi ja Rumeenia ühinemisega Euroopa Liiduga tehtud muudatused - III. Protokoll Euroopa Kohtu Põhikirja kohta



Euroopa Liidu Teataja C 321 E , 29/12/2006 Lk 0329 - 0329



ESMAÕIGUSESSE SEOSES BULGAARIA VABARIIGI JA RUMEENIA ÜHINEMISEGA EUROOPA LIIDUGA TEHTUD MUUDATUSED Bulgaaria Vabariigi ja Rumeenia Euroopa Liiduga ühinemist käsitleva lepingu jõustumisel muudetakse allnimetatud artikleid järgmiselt: III. PROTOKOLL EUROOPA KOHTU PÕHIKIRJA KOHTA 1. Artikli 9 esimene lõige asendatakse järgmisega: "Kui kohtunikke iga kolme aasta järel osaliselt välja vahetatakse, asendatakse vaheldumisi neliteist ja kolmteist kohtunikku." 2. Artikkel 48 asendatakse järgmisega: "Esimese astme kohus koosneb kahekümne seitsmest kohtunikust." --------------------------------------------------
Esmaõigusesse seoses Bulgaaria vabariigi ja Rumeenia ühinemisega Euroopa Liiduga tehtud muudatused - I. Euroopa Liidu Leping



Euroopa Liidu Teataja C 321 E , 29/12/2006 Lk 0327 - 0327



ESMAÕIGUSESSE SEOSES BULGAARIA VABARIIGI JA RUMEENIA ÜHINEMISEGA EUROOPA LIIDUGA TEHTUD MUUDATUSED Bulgaaria Vabariigi ja Rumeenia Euroopa Liiduga ühinemist käsitleva lepingu jõustumisel muudetakse allnimetatud artikleid järgmiselt: I. EUROOPA LIIDU LEPING 1. Artikli 23 lõike 2 kolmanda lõigu teine lause asendatakse järgmisega: "Otsuste vastuvõtmiseks on nõutav vähemalt 255 poolthäält, mis on antud vähemalt kahe kolmandiku liikmete poolt." 2. Artikli 34 lõike 3 esimese lause lõpp asendatakse järgmisega: "nõukogu aktide vastuvõtmiseks on nõutav vähemalt 255 poolthäält, mis on antud vähemalt kahe kolmandiku liikmete poolt." 3. Artikli 53 teine lõik asendatakse järgmisega: "Ühinemislepingute kohaselt on ka käesoleva lepingu bulgaaria-, eesti-, leedu-, läti-, malta-, poola-, rootsi-, rumeenia-, slovaki-, sloveeni-, soome-, tšehhi- ja ungarikeelsed tekstid autentsed." --------------------------------------------------
Euroopa ühenduse Asutamislepingu (Konsolideeritud versioon) - Kolmas osa - Ühenduse poliitika - VII JAOTIS - Majandus- ja rahapoliitika - 3. peatükk - Institutsioonilised sätted - Artikkel 115



Euroopa Liidu Teataja C 321 E , 29/12/2006 Lk 0093 - 0093

Euroopa Liidu Teataja C 325 , 24/12/2002 Lk 0081 - Koondversioon

Euroopa Liidu Teataja C 340 , 10/11/1997 Lk 0226 - Koondversioon

Euroopa Liidu Teataja C 224 , 31/08/1992 Lk 0039 - Koondversioon



Artikkel 115 Küsimustes, mida hõlmavad artikli 99 lõige 4, artikkel 104, välja arvatud lõige 14, artiklid 111, 121, 122 ning artikli 123 lõiked 4 ja 5, võib nõukogu või liikmesriik taotleda komisjoni soovitust või ettepanekut, nagu vastaval juhul asjakohane. Komisjon vaatab taotluse läbi ja esitab viivitamata nõukogule oma järeldused. --------------------------------------------------
Euroopa ühenduse Asutamislepingu (Konsolideeritud versioon) - Kolmas osa - Ühenduse poliitika - V JAOTIS - Transport - Artikkel 72



Euroopa Liidu Teataja C 321 E , 29/12/2006 Lk 0071 - 0071

Euroopa Liidu Teataja C 325 , 24/12/2002 Lk 0062 - Koondversioon

Euroopa Liidu Teataja C 340 , 10/11/1997 Lk 0205 - Koondversioon

Euroopa Liidu Teataja C 224 , 31/08/1992 Lk 0027 - Koondversioon

EMÜ asutamisleping - ühtki ametlikku väljaannet ei ole saadaval



Artikkel 72 Kuni artikli 71 lõikes 1 osutatud sätete kehtestamiseni ei või ükski liikmesriik ilma nõukogu ühehäälse heakskiiduta muuta 1. jaanuaril 1958 või ühinevate riikide puhul nende ühinemise kuupäeval seda valdkonda reguleerivaid sätteid teiste liikmesriikide vedajate suhtes ei otsese ega kaudse mõju poolest ebasoodsamaks kui kõnealuse riigi vedajate suhtes. --------------------------------------------------
Euroopa ühenduse Asutamislepingu (Konsolideeritud versioon) - Kuues osa - Üld- ja lõppsätted - Artikkel 296



Euroopa Liidu Teataja C 321 E , 29/12/2006 Lk 0173 - 0173

Euroopa Liidu Teataja C 325 , 24/12/2002 Lk 0148 - Koondversioon

Euroopa Liidu Teataja C 340 , 10/11/1997 Lk 0296 - Koondversioon

Euroopa Liidu Teataja C 224 , 31/08/1992 Lk 0076 - Koondversioon

EMÜ asutamisleping - ühtki ametlikku väljaannet ei ole saadaval



Artikkel 296 1. Käesoleva lepingu sätted ei välista järgmiste eeskirjade kohaldamist: a) ükski liikmesriik ei ole kohustatud andma informatsiooni, mille avalikustamist ta peab oma oluliste julgeolekuhuvide vastaseks; b) iga liikmesriik võib võtta selliseid meetmeid, mida ta peab vajalikuks oma oluliste julgeolekuhuvide kaitseks ja mis on seotud relvade, laskemoona või sõjavarustuse tootmise või kaubandusega; need meetmed ei või avaldada ebasoovitavat mõju selliste toodete konkurentsitingimustele ühisturus, mis ei ole mõeldud spetsiaalselt sõjaliseks otstarbeks. 2. Nõukogu võib komisjoni ettepaneku põhjal ühehäälselt muuta nimekirja, mille ta koostas 15. aprillil 1958 niisugustest toodetest, mille suhtes kohaldatakse lõike 1 punkti b sätteid. --------------------------------------------------
Artikkel 82

Ühisturus või selle olulises osas turgu valitseva seisundi kuritarvitamine ühe või mitme ettevõtja poolt on keelatud kui ühisturuga kokkusobimatu niivõrd, kuivõrd see võib mõjutada liikmesriikidevahelist kaubandust.

Sellised kuritarvitused võivad seisneda iseäranis:

a) ebaõiglaste ostu- või müügihindade või muude ebaõiglaste tehingutingimuste otseses või kaudses kehtestamises;

b) toodangu, turgude või tehnilise arengu piiramises tarbijate kahjuks;

c) erinevate tingimuste rakendamises võrdväärsete tehingute puhul, pannes kaubanduspartnerid sellega ebasoodsasse konkurentsiolukorda;

d) selles, et lepingu sõlmimise eeltingimuseks seatakse teise poole nõusolek võtta endale lisakohustusi, mis oma laadilt või kaubandustavade kohaselt ei ole seotud lepingu objektiga.

--------------------------------------------------
Euroopa ühenduse Asutamislepingu (Konsolideeritud versioon) - Kolmas osa - Ühenduse poliitika - VI JAOTIS - Konkurentsi, maksustamise ja õigusaktide ühtlustamise üldeeskirjad - 1. peatükk - Konkurentsieeskirjad - 2. jagu - Riigiabi - Artikkel 87



Euroopa Liidu Teataja C 321 E , 29/12/2006 Lk 0076 - 0077

Euroopa Liidu Teataja C 325 , 24/12/2002 Lk 0067 - Koondversioon

Euroopa Liidu Teataja C 340 , 10/11/1997 Lk 0211 - Koondversioon

Euroopa Liidu Teataja C 224 , 31/08/1992 Lk 0030 - Koondversioon

EMÜ asutamisleping - ühtki ametlikku väljaannet ei ole saadaval



Artikkel 87 1. Kui käesolevas lepingus ei ole sätestatud teisiti, on igasugune liikmesriigi poolt või riigi ressurssidest ükskõik missugusel kujul antav abi, mis kahjustab või ähvardab kahjustada konkurentsi, soodustades teatud ettevõtjaid või teatud kaupade tootmist, ühisturuga kokkusobimatu niivõrd, kuivõrd see kahjustab liikmesriikidevahelist kaubandust. 2. Ühisturuga sobib kokku: a) üksiktarbijatele antav sotsiaalabi, kui sellist abi antakse ilma asjassepuutuvate toodete päritolul põhineva diskrimineerimiseta; b) loodusõnnetuste ja erakorraliste sündmuste tekitatud kahju korvamiseks antav abi; c) Saksamaa jagamisest kahjustatud Saksamaa Liitvabariigi teatud piirkondade majandusele antav abi määral, mis on vajalik nimetatud jagamisest põhjustatud majandusliku halvemuse korvamiseks. 3. Ühisturuga kokkusobivaks võib pidada: a) abi majandusarengu edendamiseks niisugustes piirkondades, kus elatustase on erakordselt madal või kus valitseb tõsine tööpuudus; b) abi üleeuroopalist huvi pakkuva tähtsa projekti elluviimiseks või mõne liikmesriigi majanduses tõsise häire kõrvaldamiseks; c) abi teatud majandustegevuse või teatud majanduspiirkondade arengu soodustamiseks, kui niisugune abi ei mõjuta ebasoovitavalt kaubandustingimusi määral, mis oleks vastuolus ühiste huvidega; d) abi kultuuri edendamiseks ja kultuuripärandi säilitamiseks, kui niisugune abi ei kahjusta kaubandustingimusi ja konkurentsi ühenduses määral, mis oleks vastuolus ühiste huvidega; e) muud liiki abi, mida komisjoni ettepaneku põhjal kvalifitseeritud häälteenamusega võib kindlaks määrata nõukogu. --------------------------------------------------
Artikkel 86

1. Riigi osalusega äriühingute ja nende ettevõtjate puhul, kellele liikmesriigid annavad eri- või ainuõigused, ei jõusta ega säilita liikmesriigid mingeid meetmeid, mis on vastuolus käesoleva lepingu eeskirjadega, eelkõige nendega, mis on sätestatud artiklis 12 ja artiklites 81–89.

2. Ettevõtjad, kellele on antud üldist majandushuvi esindavate teenuste osutamine või kes on fiskaalmonopolid, alluvad käesoleva lepingu eeskirjadele, eriti konkurentsieeskirjadele niivõrd, kuivõrd nimetatud eeskirjade kohaldamine juriidiliselt ega faktiliselt ei takista nendele määratud eriülesannete täitmist. Kaubanduse arengut ei tohi mõjutada määral, mis oleks vastuolus ühenduse huvidega.

3. Komisjon tagab käesoleva artikli sätete kohaldamise ja vajaduse korral adresseerib liikmesriikidele asjakohased direktiivid või otsused.

--------------------------------------------------
Artikkel 81

1. Ühisturuga on kokkusobimatud ja keelatud kõik sellised ettevõtjatevahelised kokkulepped, ettevõtjate ühenduste otsused ja kooskõlastatud tegevus, mis võivad mõjutada liikmesriikidevahelist kaubandust ning mille eesmärgiks või tagajärjeks on takistada, piirata või kahjustada konkurentsi ühisturu piires, iseäranis need kokkulepped, otsused ja tegevus, millega:

a) otseselt või kaudselt määratakse kindlaks ostu- või müügihinnad või mis tahes muud tehingutingimused;

b) piiratakse või kontrollitakse tootmist, turge, tehnilist arengut või investeeringuid;

c) jagatakse turge või tarneallikaid;

d) rakendatakse võrdväärsete tehingute puhul erinevaid tingimusi, pannes kaubanduspartnerid sellega ebasoodsasse konkurentsiolukorda;

e) seatakse lepingu sõlmimise eeltingimuseks teise poole nõusolek võtta endale lisakohustusi, mis oma laadilt või kaubandustavade kohaselt ei ole seotud sellise lepingu objektiga.

2. Kõik käesoleva artikli põhjal keelatud kokkulepped või otsused on algusest peale tühised.

3. Lõike 1 sätted võib kuulutada kohaldamatuks:

- ettevõtjatevaheliste kokkulepete või kokkuleppeliikide suhtes;

- ettevõtjate ühenduste otsuste või otsuseliikide suhtes;

- kooskõlastatud tegevuse või kooskõlastatud tegevuse liikide suhtes,

mis aitavad parandada kaupade tootmist või levitamist või edendada tehnilist või majanduslikku progressi, võimaldades samal ajal tarbijatel saada sellest tulenevast kasust õiglase osa, ilma et

a) kehtestaks asjassepuutuvatele ettevõtjatele piiranguid, mis ei ole nimetatud eesmärkide saavutamiseks hädavajalikud;

b) annaks sellistele ettevõtjatele võimalust kõrvaldada konkurentsi kõnesolevate toodete olulise osa suhtes.

--------------------------------------------------